Държавен вестник, бр. 30, 2026 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  30
от 3 декември 2024 г.), наричан по-нататък 
„Регламент за изпълнение (ЕС) 2024/2984“, 
както и Делегиран регламент (ЕС) 2025/422 
на Комисията от 17 декември 2024 г. за до­
пълнение на Регламент (ЕС) 2023/1114 на 
Европейския парламент и на Съвета чрез 
регулаторни технически стандарти за оп­
ределяне на съдържанието, методиките и 
представянето на информация по отношение 
на показателите за устойчивост във връзка 
с неблагоприятните въздействия върху кли­
мата и други неблагоприятни въздействия, 
свързани с околната среда (OВ, L 2025/422 
от 31 март 2025 г.), наричан по-нататък „Де­
легиран регламент (ЕС) 2025/422“. 
(4) По отношение на съдържанието и 
формата на правното становище по чл. 17, 
параграф 1, буква „б“, подбуква „ii“ от Ре­
гламент (ЕС) 2023/1114 се прилагат изисква­
нията на Насоките за образците относно 
разясненията и становищата и стандартизи­
рания тест за криптоактиви съгласно чл. 97, 
параграф 1 от Регламент (ЕС) 2023/1114 (JC 
2024 28), издадени от Европейския банков 
орган, Европейския орган за застраховане 
и професионално пенсионно осигуряване и 
Европейския орган за ценни книжа и паза­
ри, за които Комисията е взела решение за 
прилагането им съгласно чл. 13, ал. 1, т. 26 
от Закона за Комисията за финансов надзор.
Г л а в а  т р е т а
ДОСТАВЧИЦИ НА УСЛУГИ
ЗА КРИПТОАКТИВИ
Раздел I
Лицензионни изисквания и уведомления
Подаване на заявление за издаване на ли­
ценз на доставчик на услуги за криптоактиви
Чл. 8. (1) Лице по чл. 59, параграф 1, буква 
„а“ от Регламент (ЕС) 2023/1114, което иска 
да му бъде издаден лиценз за предоставяне 
на услуги за криптоактиви, подава заявление 
по чл. 62 от Регламент (ЕС) 2023/1114 по 
образец, който е приложение към Регламент 
за изпълнение (ЕС) 2025/306 на Комисията 
от 31 октомври 2024 г. за определяне на тех­
нически стандарти за изпълнение с оглед на 
прилагането на Регламент (ЕС) 2023/1114 на 
Европейския парламент и на Съвета по отно­
шение на стандартните формуляри, образци и 
процедури във връзка с информацията, която 
трябва да бъде включена в заявлението за 
издаване на лиценз за доставчик на услуги 
за криптоактиви (ОВ, L 2025/306 от 31 март 
2025 г.), наричан по-нататък „Регламент за 
изпълнение (ЕС) 2025/306“. 
(2) Към заявлението по ал. 1 се прилагат:
1. документи и информация съгласно Де­
легиран регламент (ЕС) 2025/305 на Коми­
сията от 31 октомври 2024 г. за допълнение 
на Регламент (ЕС) 2023/1114 на Европейския 
парламент и на Съвета по отношение на ре­
гулаторните технически стандарти за опреде­
ляне на информацията, която трябва да бъде 
включена в заявлението за издаване на лиценз 
за доставчик на услуги за криптоактиви (ОВ, 
L 305 от 31 март 2025 г.), наричан по-нататък 
„Делегиран регламент (ЕС) 2025/305“; в раздел 
„Изисквана информация“ на заявлението по 
ал. 1 се предоставя съответната информация 
по всеки член от Делегиран регламент (ЕС) 
2025/305 и/или се препраща към документи, 
приложени към заявлението или части от тях, 
в които се съдържа изисканата информация;
2. декларация от заявителя, както и от 
всяко юридическо лице с квалифицирано дя­
лово участие в заявителя, че не е дружество, 
регистрирано в юрисдикции с преференциален 
данъчен режим или контролирано от такова 
лице дружество по смисъла на Закона за 
икономическите и финансовите отношения 
с дружествата, регистрирани в юрисдикции 
с преференциален данъчен режим, контроли­
раните от тях лица и техните действителни 
собственици, или данни и доказателства, че 
попада в някое от изключенията по чл. 4 от 
същия закон;
3. проект на учредителен акт, устав или 
дружествен договор, в който са включени из­
менения във връзка със заявеното намерение 
за извършване на дейност като доставчик на 
услуги за криптоактиви;
4. документ, удостоверяващ внасянето на 
дължимата такса съгласно заявения клас ли­
ценз по чл. 16 от Наредба № 76, ако таксата 
не е платена по електронен път.
Данни и документи по Делегиран регла­
мент (ЕС) 2025/305
Чл. 9. (1) Информацията по чл. 2, параг­
раф 1, буква „л“ от Делегиран регламент 
(ЕС) 2025/305 включва и:
1. данни, идентифициращи субектите, 
които са външни изпълнители на услуги 
или дейности;
2. информация относно необходимото раз­
решение за изпълнение на съответните услуги 
или дейности в държавата по произход на 
субектите, на които е възложено изпълнение 
на услуги или дейности, ако такива се изиск­
ват съгласно европейското законодателство 
или националното им законодателство;
3. информация дали доставчикът на услуги 
за криптоактиви и субектът, на който е възло­
жено изпълнението на услуги или дейности, 
принадлежат към една и съща група.
(2) Към програмата за дейността се при­
лагат сключените споразумения, съответно 
проекти на споразумения за възлагане на 
услуги или дейности на външни изпълнители,